Document ID: 31998D0510

KOMMISSIONENS BESLUTNING af 29. juli 1998 om ændring af beslutning 97/778/EF for at ajourføre listen over grænsekontrolsteder, der er godkendt til at føre veterinærkontrol (meddelt under nummer K(1998) 2417) (EØS-relevant tekst) (98/510/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 9, stk. 4,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (3), senest ændret ved direktiv 96/43/EF, særlig artikel 6, stk. 4, og
ud fra følgende betragtninger:
Ved Kommissionens beslutning 97/778/EF (4), senest ændret ved beslutning 98/166/EF (5), opstilles der en liste over grænsekontrolsteder, der er godkendt til at føre veterinærkontrol med levende dyr og animalske produkter fra tredjelande;
som følge af indførelsen af edb-baserede databaser bør præsentationen af listen over grænsekontrolsteder revideres;
listen bør ajourføres for Tyskland, Italien, Det Forenede Kongerige og Østrig, idet grænsekontrolstedet Heiligenkreuz bl.a. tilføjes for sidstnævnte medlemsstats vedkommende;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 97/778/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 29. juli 1998.

Labels: 3
17
5
6